CELEX: 32021D1138
Language: lv
Date: 2021-07-07 00:00:00
Title: Komisijas Īstenošanas lēmums (ES) 2021/1138 (2021. gada 7. jūlijs), ar ko apstiprina nacionālos apstiprināšanas sistēmu īstenošanas plānus un to grozījumus, ko Bulgārija un Rumānija iesniegušas saskaņā ar Padomes Regulu (EK) Nr. 1224/2009 (izziņots ar dokumenta numuru C(2021) 5158) (Autentisks ir tikai teksts bulgāru un rumāņu valodā)

12.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 246/6
               
            
         KOMISIJAS ĪSTENOŠANAS LĒMUMS (ES) 2021/1138
         (2021. gada 7. jūlijs),
         ar ko apstiprina nacionālos apstiprināšanas sistēmu īstenošanas plānus un to grozījumus, ko Bulgārija un Rumānija iesniegušas saskaņā ar Padomes Regulu (EK) Nr. 1224/2009
         
            
               (izziņots ar dokumenta numuru C(2021) 5158)
            
         
         (Autentisks ir tikai teksts bulgāru un rumāņu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 1224/2009 (2009. gada 20. novembris), ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 109. panta 8. punktu,
         ņemot vērā to, ka ir Bulgārija un Rumānija ir iesniegušas nacionālos apstiprināšanas sistēmu īstenošanas plānus,
         tā kā:
         
                     (1)
                  
                  
                     Saskaņā ar Regulas (EK) Nr. 1224/2009 109. panta 8. punktu dalībvalstis izstrādā valsts [nacionālos] plānus saskaņā ar minēto regulu reģistrēto datu apstiprināšanas sistēmas īstenošanai, un šie plāni nodrošina iespēju dalībvalstīm izvirzīt apstiprināšanas un kontrolpārbaužu prioritātes un paredzēt turpmākos pasākumus nesakritību gadījumā, pamatojoties uz riska pārvaldību. Šo plānu grozījumus iesniedz apstiprināšanai Komisijā.
                  
               
                     (2)
                  
                  
                     2020. gada 28. oktobrī Bulgārija iesniedza apstiprināšanai Komisijā grozījumus, kas izdarīti spēkā esošajā nacionālajā plānā, kurš apstiprināts ar Komisijas Īstenošanas lēmumu 2013/82/ES (2). Minētie grozījumi atbilst nosacījumiem, kas izklāstīti Regulas (EK) Nr. 1224/2009 109. pantā un Komisijas Īstenošanas regulas (ES) Nr. 404/2011 (3) 143.–145. pantā. Tāpēc tie būtu jāapstiprina.
                  
               
                     (3)
                  
                  
                     2020. gada 9. decembrī Rumānija iesniedza apstiprināšanai Komisijā savu nacionālo plānu. Minētais plāns atbilst nosacījumiem, kas izklāstīti Regulas (EK) Nr. 1224/2009 109. pantā un Komisijas Īstenošanas regulas (ES) Nr. 404/2011 143.–145. pantā. Tāpēc tas būtu jāapstiprina.
                  
               
                     (4)
                  
                  
                     Šis lēmums ir apstiprinājuma lēmums Regulas (EK) Nr. 1224/2009 109. panta 8. punkta nozīmē.
                  
               
                     (5)
                  
                  
                     Komisija uzraudzīs nacionālo plānu piemērošanu attiecībā uz to efektīvu darbību un spēju nodrošināt, ka dati, kas Komisijai paziņoti saskaņā ar Regulas (EK) Nr. 1224/2009 33. pantu, ir pilnīgi, precīzi un paziņoti tiesību aktos noteiktajos termiņos. Ja, pamatojoties uz to verifikāciju, inspekciju un revīziju secinājumiem, kuras Komisija veikusi Regulas (EK) Nr. 1224/2009 X sadaļas sakarībā, nacionālos apstiprināšanas plānus ir nepieciešams grozīt, dalībvalstīm šie plāni būtu attiecīgi jāgroza,
                  
               IR PIEŅĒMUSI ŠO LĒMUMU.
         
            1. pants
            Nacionālā apstiprināšanas sistēmas īstenošanas plāna grozījumi, ko Bulgārija iesniegusi 2020. gada 28. oktobrī saskaņā ar Regulas (EK) Nr. 1224/2009 109. panta 8. punktu, ir apstiprināti.
         
         
            2. pants
            Nacionālais apstiprināšanas sistēmas īstenošanas plāns, ko Rumānija iesniegusi 2020. gada 9. decembrī saskaņā ar Regulas (EK) Nr. 1224/2009 109. panta 8. punktu, ir apstiprināts.
         
         
            3. pants
            Ja, pamatodamās uz Regulas (EK) Nr. 1224/2009 X sadaļas sakarībā veikto verifikāciju, inspekciju un revīziju secinājumiem, Komisija uzskata, ka saskaņā ar 1. un 2. pantu apstiprinātie plāni nenodrošina Regulas (EK) Nr. 1224/2009 109. pantā noteikto pienākumu efektīvu īstenošanu dalībvalstīs, pēc apspriešanās ar attiecīgajām dalībvalstīm tā var pieprasīt grozījumu izdarīšanu minētajos plānos. Pēc šāda pieprasījuma dalībvalstis groza savus apstiprināšanas plānus.
         
         
            4. pants
            Šis lēmums ir adresēts Bulgārijas Republikai un Rumānijas Republikai.
         
         
            Briselē, 2021. gada 7. jūlijā
            
               
                  Komisijas vārdā –
               
               
                  Komisijas loceklis
               
               Virginijus SINKEVIČIUS
            
         
         
            (1)  OV L 343, 22.12.2009., 1. lpp.
         
         
            (2)  Komisijas Īstenošanas lēmums 2013/82/ES (2013. gada 13. februāris) par Komisijas apstiprinājumu valsts plāniem par apstiprināšanas sistēmu īstenošanu saskaņā ar Padomes Regulas (EK) Nr. 1224/2009 109. panta 8. punktu (OV L 44, 15.2.2013., 18. lpp.).
         
            (3)  Komisijas Īstenošanas regula (ES) Nr. 404/2011 (2011. gada 8. aprīlis), ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (OV L 112, 30.4.2011., 1. lpp.).